BOSNA I HERCEGOVINA 

FEDERACIJA BOSNE I HERCEGOVINE

UNSKO SANSKI KANTON 

OPĆINSKI SUD U BIHAĆU                                                                                                      

Broj: 17 0 St 147891 26 St 

Bihać,13.07.2026. godine 

Općinski sud u Bihaću,po stečajnom sudiji  Senji Džafiću, razmatrajući prijedlog  predlagača     BIG BEN  d.o.o. Bihać, zastupanog po direktoru društva Mamić Indiri, da se nad pravnim licem,otvori stečajni postupak,dana 13.07.2026.godine donio je sljedeće;

R J E Š E NJ E

1. Pokreće se predhodni stečajni postupak radi utvrdjivanje uslova za otvaranje stečajnog postupka.

2. Za privremenog stečajnog upravnika u privrednom društvu BIG BEN  d.o.o. Bihać, imenuje se  Koričić Adela,dipl.iur. iz Bihaća.
Privremeni stečajni upravnik će: 

· starati se o imovini dužnika; 

· izvršiti pregled dužnikovih poslovnih prostorija i izvršiti uvid u poslovne knjige i dokumentaciju dužnika; 

· utvrditi da li postoji razlog za otvaranje stečajnog postupka; 

· ispitati da li će imovina stečajnog dužnika pokriti troškove stečajnog postupka; 

      -  utvrditi da li se poslovanje stečajnog dužnika može u cjelini ili djelimično nastaviti u toku prethodnog postupka.

Privremeni stečajni upravnik je dužan podnijeti svoj izvještaj ovom sudu u roku od 30 dana od dana donošenja ovog rješenja, u kojem će izvijestiti o poduzetim radnjama i iznijeti svoje stručno mišljenje o zatečenom stanju.

2. Ovo će se rješenje objaviti u Sl.Novinama FBiH, te se povjerioci pozivaju da privremenom stečajnom upravniku bez odlaganja saopće koje će mjere osiguranja na predmetima stečajnog dužnika oni zahtijevati.

                                      O   b   r   a   z   l   o   ž   e   nj   e

    Predlagač je ovom sudu dana 25.05.2026.godine podnio prijedlog za otvaranje stečajnog postupka nad imovinom dužnika BIG BEN  d.o.o. Bihać,s tvrdnjom da je društvo platežno nesposobno, da ne izvršava svoje obaveze prema povjeriocima  kao i da ne ispunjava obaveze na temelju poreza i doprinosa.

Uz prijedlog su dostavljene isprave i to;Rješenje o izmjenama podataka od 30.05.2023.godine,Potvrda Sparkasse bank d.d. BiH od 20.04.2026.godine,Odluka o stečaju od 14.05.2026.godine,Bilans stanja društva na dan 31.12.2025.godine.

Na temelju gore dostavljenih isprava sud nalazi da je društvo uredno registrirano u Registru privrednih subjekata Općinskog suda u Bihaću,da je račun društva blokiran,da nije bilo značajnog prihoda prilikom poslovanja ,da je direktor društva,zbog nemogućnosti izvršavanja dospjelih potraživanja te nemogućnosti izmirenja potraživanja povjerilaca,odnosno platežne nesposobnosti koja traje duže od 30.dana,donio Odluku o pokretanju stečajnog postupka.
     
  Kako bi se utvrdilo postoje li uvjeti za otvaranje stečajnog postupka i radi osiguranja buduće stečajne mase, po ocjeni ovog suda, potrebno je imenovati privremenog stečajnog upravnika koji će ubuduće vršiti kontrolu nad imovinom stečajnog dužnika pa je iz tog razloga, a na osnovu člana 61. stav 1.i st.2. čl.63. Zakona o stečajnom postupku FBiH odlučeno kao u izreci rješenja.
POUKA O PRAVNOM LIJEKU                                                   STEČAJNI SUDIJA         

Protiv ovog rješenja može se izjaviti žalba                                           Senja Džafić
u roku od 8.dana od dana objavljivanja rješenja,

Kantonalnom sudu u Bihaću a putem ovoga suda.                                                   
